1095 шеран 26 ноябрехь, Клермонан гуламан ховшарш чекхдевлча, бевзаш болчу нахана а, динан гӀуллакххошна а хьалха папас Урбан II-гӀачо гӀадвахана къамел дира, цуо кхайкхира малхбалехьа а дахана, мукъа яккха Иерусалим бусалбачеран олаллех, жӀарахойн тӀелатаран декъахойн къинош дӀахеца а, декхарех мукъабаха а. И кхайкхам бижира беркатен латан тӀе, хӀунда аьлча и ойланаш гӀараевлла яра цул хьалха а малхбузаевропин пачхьалкхий къоман юкъахь, тӀелатар мичча а хенахь кхолладала тарлуш дара. Папин къамело билгал бен ца бехира католикийн йоккхачу тобанан лаамаш.